Yuriy Gagarin nomli oʻrta maktab (Isfana)

Yuriy Gagarin nomli oʻrta maktab (; ) — Qirgʻizistonning Isfana shahrida joylashgan oʻrta maktab . Oʻrta maktab deb nomlanishiga qaramasdan, maktabda 1-dan 11-gacha sinflar bor. Maktabda darslar qirgʻiz va rus tillarida oʻtiladi.

Maktabga rus fazogiri Yuriy Gagarin nomi berilgan. Yuriy Gagarin nomli oʻrta maktab barcha 11 sinfni rus tilida yakunlash mumkin boʻlgan Isfanadagi ikki maktabning biridir (ikkinchisi — Alisher Navoiy nomli oʻrta maktab). Maktabning hozirgi binosi 1966-yil qurib bitirilgan.

 Dars programmasi 
Oʻquvchilar birinchi sinfga bolaning individual rivojlanishiga qarab 6 yoki 7 yoshda olinadi. 11 yillik oʻqish boshlangʻich  (1-4-sinflar), oʻrta  (5-9-sinflar) va yuqori (10-11-sinflar) oʻlaroq uchga boʻlinadi. 9 yillik umumiy programmaga qatnashish majburiydir. 10-11-sinfda oʻqish majburiy emas.

Mamlakatdagi boshqa maktablardagi kabi Yuriy Gagarin nomli oʻrta maktabda boshlangʻich sinf oʻquvchilari alohida etajda oʻqishadi. Ularga odatda 1-dan 4-sinfgacha bitta oʻqituvchi barcha fanlarni oʻtadi (jismoniy tarbiya va chet tillaridan tashqari).

5-sinfdan boshlab har bir darsni alohida oʻqituvchi oʻqitadi. Katta sinf oʻquvchilariga matematika, informatika, fizika, kimyo, jugʻrofiya, biologiya, sanʼat, musiqa, jismoniy tarbiya, tarix, falsafa, astronomiya kabi darslar oʻtiladi.

Qirgʻizistondagi boshqa maktablardagi kabi Yuriy Gagarin nomli oʻrta maktabda ham ikki smenada (ertalabki  va tushki) darslar oʻtiladi. Bunga sabab oʻquvchi soni koʻpligidir.

Oʻquv yili sentabr boshidan mayning oxirigacha choʻziladi va toʻrt chorakka boʻlingan. Oʻqish programmasi oʻzgarmas, doimiy. Baʼzi gʻarb mamlakatlaridan farqli oʻlaroq, oʻquvchilar yoki ularning ota-onalari qaysi darslar oʻtilishini tanlay olishmaydi. Oʻquvchilar 5 qadamli shkalada baholanadi. Amalda 2 („qoniqarsiz“) dan 5 („aʼlo“) gacha qoʻyiladi. 1 kamdan-kam ishlatiladigan keskin oʻzlashtirmaganlik belgisi. Kundalik baho berishda bu baholarni oʻqituvchilar yana guruhlarga boʻlishadi (masalan +4, -5), ammo chorak baholar faqat 2, 3, 4 yoki 5 boʻlishi mumkin.

 Manbalar 

 Havolalar 

Turkum:Qirgʻizistondagi maktablar
Turkum:Isfanadagi maktablar